Il-parkeġġi riservati m’għandhomx ikunu personalizzati għajr każjiet partikolari marbuta esklussivament mal-bżonnijiet tal-persuna b’diżbilità, bħall-kundizzjoni fiżika u faċlitajiet ta’ parkeġġ fil-viċnanzi. Dan qalitu dalgħodu l-Kummissjoni Nazzjonali Persuni b’Diżabilità (KNPD) fid-dawl ta’ diversi lmenti li waslulha dwaril-parkeġġi riservati għall-persuni b’diżbilita. Bħalissa, tgħid l-istqarrija, sabiex wieħed jikseb parkeġġ personalizzat, irid ikollu l- blue badge , imbagħad japplika ma’ Transport Malta li tistħrreġ il-każ u tiddeċedi jekk tagħix il-permess jew le. Matul is-snin saru numru ta’ bidliet fil-parkeġġi riservati, fejn kien hemm żmien li dawn kienu personalizzati u żmien ieħor fejn ma kinux. F’dan ir-rigward, il-KNPD qiegħa f’diskussjonijiet ma’ Transport Malta sabiex dan is-servizz ikun wieħd ekwu, ġust u ta’ fejda għall-persuni b’diżbilità li verament għandhom bżonnu.